**סנדרה ברנרד** (באנגלית: **Sandra Bernhard**; נולדה ב-6 ביוני 1955) היא קומיקאית, שחקנית, סופרת וזמרת יהודייה-אמריקאית. ברנד ידועה בעיקר בזכות גילומה של ננסי ברלט תומאס קומדיית מצבים אמריקאית רוזאן מהעונה הרביעית (1991) ועד סוף התוכנית ב-1997. כן, היא גילמה את האחות ג'ודי קוברק בסדרת הדרמה פוזה. ברנרד ממוקמת במקום ה-96 ברשימת 100 הסטנדאפיסטים הגדולים בכל הזמנים של קומדי סנטרל.

ביוגרפיה
--------

ברנרד נולדה בפלינט, מישיגן שבארצות הברית, למשפחה יהודית-קונסרבטיבית. בתם של הפרוקטולוג ג'רום ברנרד ושל ג'נט (לבית לזבניק). לה שלושה אחים. משפחתה עברה לאריזונה כשהייתה בת 10.

קריירה
------

תחילת הקריירה של ברנרד הייתה בתחילת שנות ה-70 במועדוני הסטנד-אפ בניו יורק. היא ידועה בהומור הגס שלה ובביקורת הסאטירית שנהגה למתוח על החברה הגבוהה ועל הפוליטיקאים.

בשנת 1977 היא לוהקה כשחקנית משנה בתוכנית הטלוויזיה של הקומיקאי ריצ'רד פריור, ואחר כך הוזמנה להופעות אורח בתוכניות אירוח שונות. פריצת הדרך הגדולה שלה הגיעה בשנת 1983, כאשר לוהקה על ידי מרטין סקורסזה, לככב בתור מאשה, אישה העוקבת והחוטפת את הגיבור בסרט "מלך הקומדיה", ועל תפקיד זה זכתה בפרס מבקרי קולנוע לשחקנית המשנה הטובה ביותר. ברנרד הייתה גם אורחת קבועה בתוכנית של דייוויד לטרמן, "לייט נייט עם דייוויד לטרמן", בה הופיע 28 פעמים החל משנת 1983.

בשנת 1985, היא החלה לבצע את מופע היחיד שלה, I'm Your Woman, שיצא לאור גם כאלבום. היא הופיעה במגוון תפקידי טלוויזיה קטנים לאורך שנות השמונים, תוך שהיא גם מעלה הופעות סטנד-אפ. בשנת 1988 היא העלתה באוף ברודוויי מופע בשם "בלעדיך, אין לי כלום, איתך, אני לא הרבה יותר טובה". בשנת 1990 הוא הפך לסרט ולאלבום כפול בעל אותו שם. הסרט צולם בעיקר ב-1989 במועדון של מלון אמבסדור בלוס אנג'לס. במהלך המופע של "בלעדיך, אין לי כלום, איתך, אני לא הרבה יותר טובה", הופיעה ברנרד יחד עם חברתה הטובה דאז (ומאהבה) מדונה בתוכנית של דייוויד לטרמן. השניים רמזו על מערכת היחסים הרומנטית שלהם וההופעה זכתה לפרסום רב. ברנהרד ומדונה המשיכו להיות חברים במשך מספר שנים, כשברנרד הופיע בסרטה של Madonna: Truth or Dare.

בשנת 1991 החל ברנרד לשחק בתפקיד ננסי ברטלט, החברה הביסקסואלית של רוזאן בר בסדרה "רוזאן". היא הופיעה ב-33 פרקים בין השנים 1991 ל-1997, והייתה אחת השחקניות הראשונות ששיחקו דמות ביסקסואליות בתפקיד קבועה בסדרה בטלוויזיה האמריקאית. אחר כך המשיכה לשחק בעיקר בסרטים עצמאיים בתפקידי אורח טלוויזיה.

ב-1991 שיחקה לצד ברוס ויליס בסרט האקשן-קומי "הדסון הוק".

בשנת 1994 הוציא לאור אלבום מוזיקה "Excuses for Bad Behavior" (אנ') שכלל גרסאות כיסוי ללהיטי פופ ורוק. בשנת 2004 הוציא אלבום המשך.

שיחקה ב-2000 בסרט הקומי "מלאך או שטן" לצד רוב לאו ומייקל יורק, ובסרט "לשחק את מונה ליזה". ובסרט "דינר ראש" בתפקיד מבקרת מסעדות.

ב-2012 דובבה פרק בקומדיית המצבים המונפשת "איש משפחה", בתפקיד עצמה.

ב-2018 החלה לשחק בסדרה "פוזה" בתפקיד ג'ודי קוברק, אחות שעובדת בעיקר עם חולי HIV.

ב-2019 התארחה בעונתה השנייה של הסדרה "מתור ומר".

ב-2022 שיחקה באימה אמריקאית: ניו יורק את דמותה של פראן, פעילה לסבית.

חיים אישיים
-----------

ברנרד ביסקסואלית מוצהרת ואהודה בקרב לסביות. הרומן המפורסם ביותר שלה היה בסוף שנות ה-80 עם מדונה. ב-1988 נולדה בתה.

בתחילת שנות ה-70 התנדבה בקיבוץ בישראל. באמצע שנות ה-90 הגיעה לישראל והופיעה באולם הסינרמה שבתל אביב. ב-2009 הופיע שוב בישראל עם "המופע של סנדרה", ערב קומי-מוזיקלי שעלה בפסטיבל "אשה" שהתקיים בתיאטרון חולון.

קישורים חיצוניים
----------------

ויקישיתוף מדיה וקבצים בנושא **סנדרה ברנרד** בוויקישיתוף
* 

* אתר האינטרנט הרשמי של סנדרה ברנרד
* סנדרה ברנרד, ברשת החברתית טוויטר

* סנדרה ברנרד, ברשת החברתית אינסטגרם

* סנדרה ברנרד, במסד הנתונים הקולנועיים IMDb (באנגלית)

* סנדרה ברנרד, באתר AllMovie (באנגלית)

* סנדרה ברנרד, במסד הנתונים הקולנועיים KinoPoisk (ברוסית)

* סנדרה ברנרד, באתר אייטונס (באנגלית)

* סנדרה ברנרד, באתר ספוטיפיי

* סנדרה ברנרד, באתר MusicBrainz (באנגלית)

* סנדרה ברנרד, באתר Yandex.Music (ברוסית)

* סנדרה ברנרד, באתר Discogs (באנגלית)

* סנדרה ברנרד, באתר Songkick (באנגלית)

* סנדרה ברנרד, באתר בילבורד (באנגלית)
* בני אבני, ניו יורק, מצחיקה את ניו יורק - סנדרה ברנרד היא הדבר החם של ניו־יורק: הצגת היחיד שלה ממלאה אולמות, חדשות, 3 ביוני 1988
* עינב שיף‏, "הייתי בשוק כשביבי נבחר", באתר וואלה!‏, 25 בפברואר 2009
* אור ברנע, צחוק מעבודה, באתר ynet, 26 בפברואר 2009
* נירית אנדרמן, מה אמרה סנדרה ברנהרד לציפי לבני?, באתר הארץ, 2 במרץ 2009

הערות שוליים
------------

1. ↑  רחל נאמן, ביקורת - דיוקנו של פסיכופאט כגיבור תרבות - "מלך הקומדיה", כותרת ראשית, 5 בינואר 1983
2. ↑  בני אבני, ניו יורק, מצחיקה את ניו יורק - סנדרה ברנרד היא הדבר החם של ניו־יורק: הצגת היחיד שלה ממלאה אולמות, חדשות, 3 ביוני 1988
3. ↑  אהבה חדשה בחייה של מדונה. חדשות, 28 באוגוסט 1988
4. 1 2  עכבר העיר, המאהבת לשעבר של מדונה בישראל, באתר הארץ, 25 בפברואר 2009
5. ↑  ניוזוויק, קומנה, התעוררנה, חדשות, 21 ביוני 1993
6. ↑  אורית ליבוביץ, רפובליקת בננות, חדשות, 4 ביוני 1993
7. ↑  מאיר שניצר, סרט / ליאונרדו דה פינציי, חדשות, 12 באוגוסט 1991
8. ↑  מיכל פלטי, סטנדרטים של פה גדול, באתר הארץ, 12 ביוני 2002
9. ↑  ניסים דיין, ‏בין ארבעה קירות, באתר גלובס, 24 באפריל 2002
10. ↑  יאנה קוטליאר, עכבר העיר, סופ"ש בטלוויזיה: איש המשפחה חוזר, באתר הארץ, 8 באוגוסט 2013
11. ↑  אתר למנויים בלבד איתמר זהר, פרסי האמי 2019: "משחקי הכס" ו"פליבג" הן הזוכות הגדולות, באתר הארץ, 23 בספטמבר 2019
12. ↑  הקומיקאית סנדרה ברנרד תופיע בחולון, באתר הארץ, 20 בינואר 2009  
חגית מהלא, ‏פסטיבל: אישה בצחוקה, באתר גלובס, 19 בפברואר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007335067005171
* BnF: cb13891425h (data)
* GND: 118851268
* ISNI: 0000 0001 0787 1835
* LCCN: n87930324
* MusicBrainz: a04296bb-1942-4413-968e-021ef2e97883
* NTA: 10477763X
* SNAC: w6dk8d1v
* VIAF: 102397241
* WorldCat: lccn-n87930324

 |